                                                                                                                Anexă la HCL nr......

ROMÂNIA                                                                                                    
JUDEŢUL TIMIŞ                                                        
ADMINISTRAȚIA PENTRU  SĂNĂTATE   ȘI EDUCAȚIE  A MUNICIPIUL TIMIŞOARA





               CONTRACT DE DARE ÎN FOLOSINȚĂ GRATUITĂ
                                                           Nr........ din ........................



I.PĂRŢILE CONTRACTANTE
1.1.Administrația pentru Sănătate și Educație a Municipiului Timișoara,  cu sediul în Mun. Timișoara, Str. Episcop Augustin Pacha, nr. 1, SAD 3,  cod fiscal 45858102, tel. 0256/408300, reprezentată prin Director  General  Mihai Boncea   și Director executiv  Direcția  EconomicăPîțan Simona – ,  în calitate de titular al dreptului de   administrare , pe de o parte şi
1.2.LICEUL DE ARTE PLASTICE cu sediulînTimișoara, str. Lorena nr. 35 , CIF 12904121,  Nr. Cont RO 85TREZ24A650402200130X, deschis la Trezoreria  Municipiului Timișoara, reprezentat prin Director DanaMiclăuș – Mercea  şi  Contabil șef Ion Emil  Daer, în calitate de titular al dreptului de folosință gratuită, denumit în continuare BENEFICIAR,
     În temeiul art. 866, 874, 875 și 2146 din Codul civil,  art. 297 și art. 349-353 și  art. 362 alin 2 și 3 din Ordonanța de Urgență a Guvernului nr. 57/2019 privind Codul administrativ cu modificările și completările  ulterioare  şi a HCLMT nr.135/11.04.2023 și HCLMT , părțile au  încheiat prezentul contract de  folosință gratuită , după cum urmează:

II. OBIECTUL CONTRACTULUI
2.1. Obiectul contractului îl constituie, cedarea în folosinţă gratuită, în scopul şi cu destinaţia desfăşurării procesului de învăţământ, a imobilului,  situat în Timişoara, str. Lorena nr. 35, înscris în CF nr. 444779 Timişoara, și  a  bunurilor  aferente incintei  înregistrate în evidența contabilă a mijloacelor fixe cu  valoare totală  de  inventar în sumă de ………. lei  prevăzute  în Anexa  la prezentul contract.  

III. DURATA CONTRACTULUI
3.1. Prezentul contract se încheie pe o perioadă de .......... ani  de la data semnări  de către  cele două părți, cu posibilitate de prelungire prin acordul de voinţă al părţilor în condiţiile legii.
3.2. Prin acordul părţilor, prezentul contract poate să înceteze şi înainte de termen.

IV. OBLIGAŢIILE  ŞI DREPTURILE PĂRŢILOR
4.1. Obligațiile şi drepturile  administratorului:
a) Administratorul  are obligaţia să predea beneficiarului imobilul atribuit în termen de 15 zile de la data semnării prezentului  contract ;
b)  Administratorul are obligaţia să nu-l împiedice pe beneficiar să folosească imobilul potrivit destinaţiei sale;
c) Administratorul are dreptul să rezilieze contractul, în cazul în care beneficiarul nu-şi respectă obligaţiile prevăzute în prezentul contract;
d) Administratorul are dreptul să solicite încetarea  folosinţei  gratuite şi restituirea bunului, atunci când interesul public legitim o impune; 
e)  Administratorul are dreptul să inspecteze bunul precum şi modul în care beneficiarul îşi respectă obligaţiile asumate prin contract; 
f)  Administratorul are dreptul să modifice în mod unilateral partea reglementară a contractului de cedare a folosinței cu titlu gratuit, cu notificarea prealabilă a beneficiarului, din motive excepţionale legate de interesul naţional sau local.
4.2.Drepturile şi obligaţiile beneficiarului:
a) Beneficiarul are dreptul să folosească, în mod direct, pe riscul şi pe răspunderea sa, imobilul  care face obiectul prezentului contract;
b) Beneficiarul are obligația să execute lucrări de întreţinere şi reparaţii interioare ale spaţiului pe cheltuială proprie, necesare desfăşurării activităţii sale.
c) Beneficiarul are obligația să se îngrijească, să păzescă și să conserve bunul cu prudența și diligența unui bun proprietar, să nu depoziteze materiale toxice sau inflamabile, să se asigure că nu vor fi depozitate materiale toxice sau inflamabile şi să ia toate măsurile necesare pentru exploatarea în siguranţă a spaţiilor date în folosință;
d) Beneficiarul are obligația să folosească  bunul  potrivit destinaţiei sale;
e) Beneficiarul are obligația să suporte cheltuielile de întreținere cu utilităţile necesare folosinţei acestuia (apă-canal, energie electrică, energie termică), neavând dreptul să ceară restituirea acestora de la administrator ;
f) Beneficiarul are obligația să execute la timp şi în bune condiţii lucrările de întreţinere şi reparaţii  necesare  folosinţei spaţiului, neavând dreptul să ceară restituirea acestora de la proprietar;
g) Beneficiarul are obligația să nu aducă modificări spaţiului decât cu acordul prealabil, în scris, al administratorului  şi cu respectarea legislaţiei în vigoare;
h) Beneficiarul are obligația să îl informeze pe administrator  cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului;
i) Beneficiarul are obligația să nu modifice bunul, în parte ori în integralitatea lui. Sunt interzise  adăugirile  pe verticală sau orizontală care să modifice forma iniţială a construcţiilor sau edificarea unor corpuri noi de construcţii;
j) Beneficiarul are obligația să nu transmită folosinţa bunului asupra altei persoane – indiferent cu titlu oneros (locaţiune) sau cu titlu gratuit (comodat);
k) Beneficiarul are obligația să restituie bunul împrumutat la împlinirea termenului stipulat în prezentul contract;
l) Beneficiarul are obligația să obţină  autorizaţia de funcţionare, autorizația  sanitară, autorizaţia cu privire la siguranţa la incendiu sau alte autorizații prevăzute  în legi speciale; 
m) Beneficiarul are obligația ca la încetarea contractului, să pună la dispoziţia administratorului bunul primit în folosinţă în starea în care acesta se găseşte la momentul respectiv, eventualele investiţii, îmbunătăţiri, construcţii, efectuate în perioada de derulare a contractului neputând fi revendicate, iar contravaloarea lor neputând fi solicitată;
n) Dacă bunul cedat a fost deteriorat din culpa beneficiarului, el este obligat să-l restituie în natură sau să achite contravaloarea lui;
o) La încetarea contractului prin ajungere la termen, beneficiarul este obligat să restituie administratorului în deplină proprietate în mod gratuit şi liber de orice sarcini, bunul precum şi toate investiţiile, îmbunătăţirile, construcţiile efectuate;
p) Beneficiarul este obligat să respecte condiţiile impuse de natura bunului ( materiale cu regim special, condiţii de siguranță în exploatare, protecţia mediului, etc);
r) La încetarea contractului de cedare a folosinţei gratuite din alte cauze decât prin ajungere la termen, excluzând forţa majoră şi cazul fortuit, beneficiarul este obligat să asigure continuitatea exploatării bunului, în condițiile stipulate în contract, până la preluarea acestuia de către administrator;
s) Potrivit art. 350 alin. (2) lit. b), din OUG nr. 57/2019 privind codul administrativ, titularul dreptului de folosință gratuită  / Beneficiarul, are obligația să prezinte anual administratorului, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;
ș)  să-și înregistreze bunurile date în administrare în evidența contabilă potrivit legii.
t) obligația să inventarieze anual bunurile date în administrare și să transmită administratorului situația inventarierii;
ț) În caz de nerespectare a  obligaţiilor prevăzute în prezentul contract, se aplică sancţiuni potrivit  art.352 din OUG nr. 57/2019 privind codul administrativ.

V. FORŢA MAJORĂ
5.1. Nici una dintre părţile contractante, nu răspunde de neexecutarea la termen sau/si de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţă majoră, aşa cum este definită de lege și constatată de către o autoritate competentă.
5.2. Partea care invocă forţa majoră este obligată sa notifice celeilalte părţi, imediat şi în mod complet, producerea evenimentului şi să ia toate măsurile posibile în vederea limitării consecinţelor lui.
5.3. Dacă în termen de 6 luni de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.

VI. RISCURI
6.1. Beneficiarul va suporta riscul deteriorării sau pierderii bunului în următoarele cazuri:
- întrebuinţarea acestuia contrar destinaţiei sale;
- folosirea bunului după expirarea termenului convenit de părţi prin prezentul contract;
- dacă beneficiarul ar fi putut salva bunul cedat, atunci când există pericolul distrugerii acestuia.

VII. ÎNCETAREA CONTRACTULUI
7.1. Prezentul contract îşi încetează efectele în următoarele cazuri:
a) prin restituirea bunului de către beneficiar înaintea termenului prevăzut în contract;
b) prin reziliere, în cazul nerespectării obligaţiilor de către beneficiar, contractul se desfiinţează de plin drept fără acţiune în justiţie şi fără nici o altă formalitate prealabilă;
c) la expirarea duratei stabilite în contract, dacă părţile nu convin în scris, prelungirea acestuia în condiţiile legii;
d) în cazul în care interesul naţional sau local o impune, prin revocarea contractului de către proprietar;     
În această situaţie de încetare a contractului nu se percep daune;
e) la dispariţia, dintr-o cauză de forţă majoră, a bunului sau în cazul imposibilităţii obiective a beneficiarului de a-l exploata, prin  renunţare, fără plata unei despăgubiri;
7.2. Prezentul contract încetează de drept fără punere în întârziere, fără intervenţia instanţei de judecată şi fără nici o altă formalitate prealabilă în caz de schimbare a proprietarului/administratorului sau dacă interesul public o impune.
7.3. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele. 
  
VIII. NOTIFICĂRILE ÎNTRE PĂRŢI
8.1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.   

IX. LITIGII
9.1. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.
9.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

X. CLAUZE FINALE
10.1. Modificarea prezentului contract se face numai prin act adiţional încheiat între părţile contractante.
10.2. Prezentul contract, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.
10.5. În niciun caz, beneficiarul nu poate invoca dreptul de retenție asupra bunului cedat în folosință gratuită.
10.6. Clauzele prezentului contract se completează cu dispoziții legale  incidente, care se aplică în mod corespunzător.
Prezentul contract a fost încheiat în patru exemplare, câte două pentru fiecare parte şi a fost  semnat  la data de....................................

       	Notă: clauzele prevăzute în cuprinsul acestui contract cadru au caracter obligatoriu şi minimal.

